China Battery Ea Iphone E Tsitsitseng China Manufacturers & Suppliers & Factory
Battery Ea Iphone E Tsitsitseng - moetsi, fektheri, mofani oa Chaena
(Total 24 Products bakeng sa Battery Ea Iphone E Tsitsitseng)
Battery Ea Iphone E Tsitsitseng Battery ea Iphone e tsitsitseng Battery ea iphone e tsitsitse Battery ea iPhone SE Replacement Battery ea iPhone7 le TI IC Battery e ncha ea IPhone 8 IOS Battery ea iPhone 7 Battery ea Li-ion ea IPhone ea Pele Josia o be a Rata Molao wa Modimo | Dilo Tšeo Bana ba ka Ithutago Tšona ka Beibeleng
Josia o be a Rata Molao wa Modimo
Josia o thomile go ba kgoši ya Juda a na le mengwaga e seswai. Ka nako yeo, batho ba be ba rapela medimo ya maaka e bile ba dira dilo tša boloi. Ge Josia a na le mengwaga e 16, o ile a ithuta ka seo Jehofa a se nyakago bathong ba gagwe. Ge a na le mengwaga e 20, o ile a thoma go fediša medimo ya maaka le dialetare tša yona nageng ka moka ya Juda. Ke moka ge a na le mengwaga e 26, a dira gore tempele ya Jehofa e lokišwe.
Ge tempele ya Jehofa e dutše e lokišwa, moperisita yo a phagamego e lego Hilikia o ile a hwetša puku ya Molao wa Jehofa ka moo tempeleng. Mohlomongwe puku yeo e be e le yeo e ngwadilwego ke Moshe ka letsogo la gagwe. Mongwaledi wa kgoši e lego Shafane o ile a iša puku yeo go Josia gomme a fihla a mmalela yona. Ge kgoši Josia a dutše a theeditše, o ile a lemoga gore ke kgale setšhaba se dira dilo tšeo Jehofa a di hloilego. Ke moka kgoši Josia a re go Hilikia: ‘Jehofa o re galefetše. Eya o bolele le yena. Jehofa o tla re botša seo re swanetšego go se dira.’ Jehofa o ile a araba Josia a diriša moporofeta wa mosadi e lego Huluda. O ile a re: ‘Setšhaba sa Juda se ntlogetše. Ke tlo se otla, eupša ke tlo se otla ge kgoši Josia a hwile, ka gobane yena o a nkwa ge ke bolela.’
Ge Kgoši Josia a kwele molaetša wo, a ya tempeleng gomme a kgoboketša setšhaba ka moka sa Juda. Ke moka a balela setšhaba ka moka Molao wa Jehofa. Josia le setšhaba ba tshepiša Jehofa gore ba tla mo kwa ka dipelo tša bona ka moka.
E be e le kgale setšhaba sa Juda se sa keteke Monyanya wa Paseka. Eupša ge Josia a be a se balela Molao wa gore Paseka e swanetše go ketekwa ngwaga o mongwe le o mongwe, o ile a re go sona: ‘Re tlo direla Jehofa Monyanya wa Paseka.’ Ke moka Josia o ile a rulaganya gore go dirwe dihlabelo tše dintši. E bile o ile a rulaganya gore go be le batho ba go opela tempeleng. Ke moka setšhaba sa keteka Monyanya wa Paseka, gomme ka morago sa keteka Monyanya wa Dinkgwa tše di sa Omelwago ka matšatši a šupago. Ga se gwa ka gwa ba le monyanya o mogolo go swana le woo ga e sa le go tloga mehleng ya Samuele. Se se bontšha gore Josia o be a rata Molao wa Modimo kudu. Na le wena o rata go ithuta ka Jehofa?
“Lentšu la gago ke lebone dinaong tša ka, e bile ke seetša tseleng ya ka.”—Psalme 119:105
Dipotšišo: Kgoši Josia o ile a dira eng ge a be a ekwa Molao wa Modimo? Jehofa o be a ikwa bjang ka Josia?
2 Dikgoši 21:26; 22:1–23:30; 2 Dikoronika 34:1–35:25
Beibele e re botša gore go be go le thata kudu gore Josia a dire se se lokilego. Ithute kamoo bagwera ba gagwe ba mo thušitšego ka gona.
Ke’ng seo se thušitšego Josia go dira se se nepagetšego go sa šetšwe mohlala o mobe wa tatagwe?